hej hn er der nogen der har nogen øvelser der er gode til at opbygge en god balance. mvh Frederikke
hvem trænger til bedre balance? 
Hej, Mener du rytterens balance eller hestens balance? Balance i bestemte situationer (i terrænet, på springbanen) eller bare ved almindelig ridning rundt på en bane? Rytterbalance - her er longering uden bøjler og tøjler rigtigt god. I starten kan man holde fast i sadlen eller i en gjord, indtil man føler sig sikker. Når man bliver bedre til det, kan man jævnligt tage bøjlerne af og ride uden, når man ellers træner, men man skal huske ikke at klemme sig fast med benene - det handler om at sidde afslappet og roligt. Springning i longe uden bøjler og tøjler er også godt (på en pålidelig hest og en underviser, der har styr på det), hvis man gerne vil sidde sikrere under springning. Hestens balance handler meget om styrke og smidighed. Hvis hesten ikke er stærk eller smidig nok til det, man beder den om, eller hvis den lægger vægten på forparten, vil den spænde og stive sig, og så bliver balancen dårlig. Her skal der trænes målrettet på at afbalancere hesten via løsgørende, samlende og smidiggørende øvelser. Her vil jeg anbefale dig at læse nogle gode bøger om ridning. Og så ellers få noget god undervisning. Det tager lang tid at opbygge en dejlig ridehest, og hvis man prøver at komme for hurtigt til et resultat, bliver det bare ikke det rigtige resultat. Desuden er propriotræning virkelig godt til at give hesten balance og koordination i sine bevægelser. Det kan du prøve at søge på youtube. MVH Jette